So‘rov: aholi narxlar o‘sishi o‘z daromadlari o‘sishidan ko‘proq bo‘lishini kutmoqda

O‘zbekiston aholisi daromadlar oshishini kutmoqda, ammo narxlar undan ham tez sur'atda oshishi mumkin.
Bu haqda Markaziy bankning «O‘zbekiston Respublikasi aholisi va korxonalarining inflyatsion kutilmalari - 2018 yil IV chorak» hisobotida aytilgan.
2018 yil yanvar-dekabr oylarida o‘tkazilgan so‘rovda mamlakat bo‘ylab 750 jismoniy shaxs va 300 yuridik shaxs ishtirok etdi.
Daromadlarning kelgusidagi o‘zgarishiga oid kutilmalarda optimistik kayfiyat kuzatildi. Kelgusi 12 oyda daromadlari oshishini kutayotgan respondentlar ulushi oldingi chorakka nisbatan 5 foiz bandga oshib, 73 foizni tashkil etgan.
Mos ravishda, buning aksini qayd etganlar ulushi 16 foizgacha tushgan (III chorakda 21 foiz edi):

Biroq, daromadlari oshishini kutayotgan respondentlarning aksariyat qismi narxlar o‘sishi ularning daromadlari o‘sishidan ko‘proq bo‘lishini kutayotganini qayd etgan: